มูดี้ส์คาดเศรษฐกิจโลกฟื้นตัวแกร่งปีนี้ เหตุปัจจัยเสี่ยงลดน้อยลง
จริงหรือ? มูดี้ส์คาดเศรษฐกิจโลกฟื้นตัวแกร่งปีนี้ เหตุปัจจัยเสี่ยงลดน้อยลง
31 พ.ค. 2560

มูดี้ส์ อินเวสเตอร์ส เซอร์วิส เปิดเผยในรายงานล่าสุดว่า เศรษฐกิจโลกในปี 2560 มีแนวโน้มฟื้นตัวอย่างยั่งยืน เนื่องจากปัจจัยเสี่ยงที่รุนแรงที่สุดในกลุ่มประเทศที่พัฒนาแล้วนั้น เริ่มลดน้อยลง และตลาดเกิดใหม่ยังคงมีการขยายตัวได้ดี
ทั้งนี้ มูดี้ส์คาดการณ์ว่า เศรษฐกิจในกลุ่ม G20 จะขยายตัวที่ระดับ 3.1% ในปี 2560 และ 2561 เมื่อเทียบกับปี 2559 ที่มีการขยายตัวเพียง 2.6% โดยมูดี้ส์ระบุว่า นโยบายกีดกันทางการค้าของสหรัฐที่คาดว่าจะส่งผลกระทบต่อการค้าและการเติบโตของเศรษฐกิจทั่วโลกนั้น ได้ลดน้อยลงแล้วในขณะนี้
โดย กลุ่ม G20 มีมูลค่าทางเศรษฐกิจในสัดส่วนสูงถึง 78% ของมูลค่าทางเศรษฐกิจทั่วโลก โดยกลุ่ม G20 ประกอบด้วย อาร์เจนตินา ออสเตรเลีย บราซิล อังกฤษ แคนาดา จีน ฝรั่งเศส เยอรมนี อินเดีย อินโดนีเซีย อิตาลี ญี่ปุ่น เม็กซิโก รัสเซีย ซาอุดิอาระเบีย แอฟริกาใต้ เกาหลีใต้ ตุรกี สหรัฐ และสหภาพยุโรป